**Motivációs levél**

Tisztelt Bizottság!

Bábszky Gergely vagyok, 27 éves doktorandusz hallgató.

Végzettségem szerint Testnevelő- gyógytestnevelő tanár, birkózó edző vagyok. MSc I. évfolyamán kezdtem el foglalkozni komolyabban a tudományos kutatásokkal, TDK keretein belül.

Jelenleg PhD tanulmányaimat természettudomány szakirányban Dr. Radák Zsolt professzor úrnál folytatom. II. éves hallgatóként szeretnék továbbra is aktív részese lenni a PhD közösségének.

Mesterképzésen minden évben örömmel segítettem a hallgatói önkormányzat munkáját különböző programok szervezésében, lebonyolításában, valamint a hallgatókkal való kapcsolattartásban.

Egyetemi éveim nagy részében a Kerezsi Endre Kollégium nevelőtanári feladatait láttam el, amely feladatkört, a mai napig betöltöm. Nevelőtanárként napi rendszerességgel vagyok kapcsolatban a hallgatókkal, munkám során pedig számos jó ötlettel találkozom, amely segítségül szolgálhat az egyetemnek.

2019/2020-as tanévben a Klebelsberg Kuno Szakkolégium tagjaként tudományos estek, kvízek szervezésével igyekeztünk az egyetem diákjainak színesíteni a napjait.

Egyetemi éveim alatt három alkalommal sikerült elnyernem az egyetem jó tanuló jó sportoló címét (2 alkalommal 1. helyezés, 1 alkalommal 3. helyezés), valamint kétszer Nemzeti Felsőoktatási ösztöndíjban is részesültem.

Eddigi egyetemi éveim alatt nagyon sok pozitívummal találkoztam és sok megvalósításra váró cél fogalmazódott meg bennem, amivel a többi hallgató munkáját és életét is megkönnyíthetnénk. Tanulmányaim során mindig is aktívan részt vettem az egyetem életében és ezt ezek után is folytatni szeretném.

Remélem levelemmel kellően meggyőzöm a hallgatóságot, hogy DÖK képviseleti tag lehessek.

Budapest, 2020. 09. 05.

Bábszky Gergely